EkBass/fiwiki-20250220-pages-articles huggingface dataset:
Hugo Karma

Hugo Harald Karma (vuoteen 1940 Bärlund; 25. kesäkuuta 1895 Tampere – 14. huhtikuuta 1960 Helsinki) oli suomalainen farmakognosian tutkija. Hän oli lääkintöhallituksen apteekkineuvos 1929–1933, toimi apteekkarina Hakaniemen apteekissa Helsingissä 1933–1948, ja vuodesta 1941 hän oli Helsingin yliopiston ylimääräinen professori. Hän julkaisi tutkimuksia kasvirohdoksista.Otavan Iso tietosanakirja, osa 4, p. 507. Otava 1968. ==Julkaisuja== * Permeabilitätsstudien an Epidermiszellen von Rhoeo discolor. Societas pro fauna et flora Fennica, 1929. Acta botanica Fennica, 5. * Collander, Runar – Bärlund, Hugo: Permeabilitätsstudien an Chara ceratophylla 2: Die Permeabilität für Nichtelektrolyte. Societas pro fauna et flora fennica, 1933. Acta botanica Fennica, 11. * Walter Johan Karsten: Juhlajulkaisu = Festpublikation 1943. Toimittaneet Hugo Karma ja Kalervo Harjula. Suomen apteekkariyhdistys, 1943. * Suomen farmakopean rohdosten kuvat. Tekijä, 1945. * Suomen farmakopean rohdosten anatomia. Tekijä, 1947. * Karma, Hugo – Hobin, Nils: Suomen farmakopean rohdokset: farmakognosian oppikirja farmasianoppilaille farmaseuttitutkintoa varten. Tekijät, 1950 ==Lähteet== ==Aiheesta muualla== *Hugo Karma. Apteekkimuseo. Luokka:Suomalaiset apteekkarit Luokka:Helsingin yliopiston professorit Luokka:Vuonna 1895 syntyneet Luokka:Vuonna 1960 kuolleet Luokka:Suomalaiset professorit
Vittikko

Vittikko on Sallan kylä Keminniemellä. Kylästä on matkaa kirkonkylälle Sallaan noin 25 kilometriä. Kylä on tyypillinen jälleenasutuskylä. Kylän talot sijaitsevat toisistaan erillään. Väestö on voimakkaasti pienentynyt viime vuosikymmeninä. Kylässä on silti asutusta ympäri vuoden. Kylän koulu lakkautettiin vuonna 1985. Koulu on kuitenkin käytössä ja kunnostettu vuosikymmenten laiminlyönnin jälkeen. Vuonna 2017 kylässä on noin 12 asukasta. == Lähteet == Luokka:Sallan kylät
Katajanokan upseerikerho

Katajanokan upseerikerho ry on suomalainen valtakunnallinen upseerikerho. Kerho johtaa Katajanokan Kasinolla tapahtuvaa kerho- ja muuta maanpuolustusaatteellista toimintaa. Rakennuksena Katajanokan Kasino täytti 100 vuotta 2013. Aatteellisena, yleishyödyllisenä yhdistyksenä kerho tarjoaa upseeriperinteitä vaalien upseeristolle tilaisuuksia kokoontumiseen ja yhdessäoloon sekä kehittää ja ylläpitää jäsenistönsä yhteenkuuluvuutta sekä maanpuolustus- ja upseerihenkeä. Lisäksi kerho tarjoaa tilojaan muuhun maanpuolustusaatteelliseen toimintaan. Kerhon perustajajäseniä ovat: Upseeri­liitto ry, Suomen Reservi­upseeri­liitto ry ja Helsingin Reservi­upseeri­piiri ry. Kerhon puheenjohtajana on toiminut vuorovuosin Upseeriliiton ja Suomen Reserviupseeriliiton puheenjohtaja. Ravintolatoimintaa Katajanokan Kasinolla harjoittaa Royal Ravintolat Oy, jonka kautta tilat varataan.http://www.royalravintolat.com == Lähteet == Luokka:Suomalaiset kerhot ja yhteisöt
Anquan Boldin

Anquan Kenmile Boldin (s. 3. lokakuuta 1980 Pahokee, Florida) on yhdysvaltalainen entinen amerikkalaisen jalkapallon ammattilainen. Boldin pelasi 14 kautta NFL-liigassa edustaen neljää eri seuraa. Pelipaikaltaan Boldin oli laitahyökkääjä. Hänet valittiin urallaan kolmesti NFL:n tähdistöotteluun Pro Bowliin. ==Ura== Arizona Cardinals varasi Floridan osavaltionyliopiston joukkueessa yliopistojalkapalloa pelanneen Boldinin NFL:n vuoden 2003 varaustilaisuudessa, tilaisuuden toisella kierroksella. Hän pelasi Cardinalsissa seitsemän kauden ajan yhdessä toisen tähtilaitahyökkääjän Larry Fitzgeraldin kanssa, kunnes siirtyi ennen kauden 2010 alkua Baltimore Ravensiin. Boldin pelasi Ravensissä kolme kautta, joiden aikana hän voitti Super Bowlin vuonna 2013. Boldin pelasi tämän jälkeen San Francisco 49ersissa kolme kautta ja Detroit Lionsissa kauden. Hänellä oli kaudeksi 2017 jo sopimus Buffalo Billsin kanssa, mutta hän päätti lopettaa uransa. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1980 syntyneet Luokka:Elävät henkilöt
Justin Tucker

Justin Paul Tucker (s. 21. marraskuuta 1989 Houston, Texas) on yhdysvaltalainen amerikkalaisen jalkapallon pelaaja, pelipaikaltaan potkaisija. Hän pelaa tällä hetkellä NFL-liigan Baltimore Ravensissa. Texasin yliopistossa yliopistojalkapalloa pelannutta Tuckeria ei varattu NFL:n varaustilaisuudessa. Hän teki vapaana pelaajana sopimuksen Baltimore Ravensin kanssa toukokuussa 2012, ja voitti harjoituskaudella aloittajan paikan edelliseltä potkaisijalta Billy Cundiffilta. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1989 syntyneet Luokka:Elävät henkilöt
Sovasjoki

Sovasjoki on joki Sodankylässä, Lapin maakunnan keskiosassa. Pohjoisesta laskeva Sovasjoki on Sattasjoen suurin sivujoki, länsilounaasta laskevan Saittajoen ohella. Kemijoen vesistöön kuuluvan Sovasjoen pituus on 36,6 kilometriä. ==Lähteet== Luokka:Suomen joet Luokka:Kitisen alue Luokka:Sodankylän joet
Vieno Eklund

Vieno Rauha Eklund (o.s. Varis, 4. toukokuuta 1920 Pyhäjärvi Vpl – 29. joulukuuta 2012 Tampere Vieno Eklundin kuolinilmoitus, Aamulehti 27.1.2013, s. A6. ) oli suomalainen kansanedustaja. Hän toimi Suomen Maaseudun Puolueen kansanedustajana silloisesta Hämeen läänin pohjoisesta vaalipiiristä yhden vaalikauden 1983–1987. Vieno Eklund oli kotoisin maanviljelijäperheestä Karjalan kannakselta, mutta lähti sotien jälkeen opiskelemaan Kuopion teknilliseen kouluun. Hänet valittiin eduskuntaan vuoden 1983 vaaleissa ainoana SMP:n edustajana Hämeen läänin pohjoisesta vaalipiiristä, mutta hän jätti eduskunnan jo seuraavissa, vuoden 1987 vaaleissa. Eduskuntakaudellaan Eklund kuului sosiaalivaliokuntaan, talousvaliokuntaan ja valtiovarainvaliokuntaan. Lisäksi hän oli Tampereen kaupunginvaltuuston jäsen vuosina 1985–1992 ja varajäsen vuosina 1993–1996 sekä toimi SMP:n Pohjois- Hämeen piirin sihteerinä ja Kehittyvän Suomen Naiset -yhdistyksen toiminnanjohtajana. Presidentin valitsijamiehenä Eklund oli vuoden 1978 vaalissa. Vieno Eklundin muistokirjoitus, Aamulehti 30.1.2013, s. B16. Vieno Eklundin puoliso vuodesta 1943 oli rakennusmestari Bror Eklund. ==Lähteet== == Aiheesta muualla == * Luokka:Kansanedustajat Luokka:Suomen maaseudun puolueen poliitikot Luokka:Tampereen kaupunginvaltuutetut Luokka:Pirkanmaan vaalipiiri Luokka:Vuonna 1920 syntyneet Luokka:Vuonna 2012 kuolleet
Showgirl (Kylie Minoguen albumi)

Showgirl on Kylie Minoguen livealbumi, joka julkaistiin joulukuussa 2005. Albumi sisältää kahdeksan kappaletta, jotka on nauhoitettu Lontoossa vuonna 2005. == Kappaleet == # # # # # # # # == Aiheesta muualla == *Kylie Minoguen virallinen sivusto Luokka:Kylie Minoguen albumit Luokka:Vuoden 2005 albumit
Sovasjärvi

Sovasjärvi on järvi Vivungissa, Kiirunan kunnassa,Norrbottenin läänissä, Ruotsin Lapissa. Järven pinta-ala on 1,34 neliökilometriä ja se sijaitsee 313 metriä merenpinnan yläpuolella. Sovasjärvi kuuluu Tornionjoen vesistöön. == Lähteet == *VISS - VattenInformationsSystem för Sverige Luokka:Kiirunan järvet Luokka:Tornionjoen valuma-alue (Ruotsin puolella)
Mårten Svartström

Mårten Svartström on suomalainen radio- ja televisiotuottaja, -juontaja ja -toimittaja. Svartström on juontanut muun muassa Yle Fem -kanavan aamuohjelma Min Morgonia, sen seuraajaa keskusteluohjelmaa Efter Nio ja Radio Vegan suosittua musiikkiohjelmaa Hitmeniä. Svartström toimi 2011-2013 Svenska Ylen musiikkiohjelmien päällikkönä. Luokka:Suomalaiset televisiotoimittajat Luokka:Syntymävuosi puuttuu Luokka:Elävät henkilöt
Kalaja (Reisjärvi)

Iso-Kalaja (myös Kalaja tai Kalajankylä) on Reisjärven kylä. Kylä on saanut nimensä 1860-luvulla kuivatun, sitä ennen hyvin kalaisan Kalajanjärven (myös "Kalajärvi") mukaan. Kylään voidaan laskea kuuluvaksi myös Köyhänperän ja Jäppiperän asutukset. Kalajan kylällä on vuonna 1916 perustettu Kalajan ala- asteen koulu. Se on 1–6-luokkainen, kolmiopettajainen koulu, jossa oli 43 oppilasta vuonna 2013. Kylällä on myös Museoviraston suojelema, vuonna 1918 rakennettu työväentalo. ==Historia== Ensimmäiset tunnetut asukkaat saapuivat Kalajanjärven rantamaisemiin 1550-luvun alkupuoliskolla. Nimet Köyhäinperä ja Köyhäinjärvi mainitaan Pohjois-Pohjanmaan historiassa viittaamassa seudun varattomuuteen. Uudisasukkaat Lauri Loustinen sekä Antti ja Lauri Lukkinen (tai Lokkinen) asuttivat pieniä tilojaan Köyhänjärven rannoilla vuoden 1566 tienoilla. Tilat olivat jo silloin liian pieniä, ja niitä yritettiin yhdistää ilman menestystä. Tilojen autioitumisen jälkeen "Köyhä"-nimi sai alkunsa alueeseen viitaten. Juho Laurinpoika Jäppinen asutti nykyistä Maliniemen seutua ja perusti Jäppilän tilan vuonna 1605. Tilan neva- ja metsäpalstat sijaitsivat nykyisen Jäppiperän alueilla, ja nimet Jäppiperä ja Jäppineva saivat alkunsa. ==Lähteet== ==Aiheesta muualla== *Kalajan kylän sivusto Luokka:Reisjärven kylät
Staroje Šaigovo

Staroje Šaigovo (, mokšaksi Сире Шяйгав) on kylä ja Staroje Šaigovon kunnallispiirin hallintokeskus Mordvan tasavallan keskiosassa Venäjällä. Kylä sijaitsee maanteitse noin 58 kilometriä Mordvan pääkaupungista Saranskista luoteeseen. Kylässä asui vuoden 2010 väestönlaskennan mukaan 5 185 henkeä ja koko kunnallispiirissä oli 14 071 asukasta. Enemmistö asukkaista on perinteisesti ollut mokšankielisiä. ==Staraja Terizmorga== Vain runsas 5 kilometriä kaakkoon Staroje Šaigovon piirin keskuskylästä sijaitsee melko tunnettu kylä, 2000-luvun alkuvuosina valtionjohdon ohjauksella mokšalaiseksi mallikyläksi uudistettu Staraja Terizmorga (, mokšaksi Сире Теризморга). Vuoden 2007 suomalais-ugrilaisten kansojen kulttuurifestivaalin "Šumbrat, Fenno-Ugria!" ("Tervehdys, suomalais-ugrilaiset!") aikana siellä avattiin Mokšalaisen kansallisen kulttuurin keskus. Kylässä vierailivat tällöin niin presidentit Vladimir Putin ja Tarja Halonen kuin Unkarin pääministeri Ferenc Gyurcsanykin. ==Lähteet== ==Aiheesta muualla== * Putin järjestää Haloselle suomalais-ugrilaiset pidot (19.7.2007) (hs.fi) * Uutiset, 18.7.2007: Presidentti Halonen tutustui suomalais-ugrilaisiin kansoihin Mordvassa Venäjällä (presidentti.fi) * O Mordovi - Starošaigovski raion (e-mordovia.ru) * Starošaigovski raion (narod.ru) * Respublika Mordovija - Starošaigovski raion (msu-russia.ru) * Общая характеристика Старошайговского района (mrsu.ru) Luokka:Mordvan kylät ja taajamat
Diabat

Diabat on kylä Essaouiran kunnassa Essaouiran provinssissa Marrakech-Tensift- Al Haouzin hallintoalueella Marokossa. Kylä sijaitsee Oued Ksob -joen eteläpuolella noin neljän kilometrin päässä Essaouiran keskustasta etelään. Kylästä kulkee linja-autoja Essaouiran medinan Bab Marrakech -portille. Diabatin moskeija rakennettiin 1700-luvun lopulla hallinneen sulttaani Muhammad III:n valtakaudella. Moskeijaan on vain yksi ovi turvallisuussyistä, sillä meren läheisen sijainnin vuoksi Diabatin edustan merenlahdella oli taisteluita sulttaanin joukkojen ja merirosvojen välillä. Aikoinaan kylä oli hippien suosiossa. Nykyisin kylän länsipuolella on aidattu lomakeskus, johon kuuluu tasokkaita huviloita ja hotelleja. Lisäksi lomakeskuksella on eteläafrikkalaisen golfaajan Gary Playerin suunnittelema golfkenttä. == Lähteet == Luokka:Marokon maantiede
Paolo Conte

Paolo Conte (s. 1937 Asti) on italialainen laulaja-lauluntekijä. Hänen omintakeisessa tyylissään on muun muassa jazzvaikutteita.AllMusic: Paolo Conte Conten nuorempi veli Giorgio Conte on itsekin tunnettu lauluntekijä. Veljekset aloittivat pianonsoiton varhaisella iällä. Paolo kouluttautui isänsä jalanjäljissä juristiksi ja harjoitti ammattiaan yli kolmekymppiseksi samalla, kun soitti vibrafonia useissa jazzyhtyeissä. Hän julkaisi ensimmäisen levytyksensä vuonna 1962 ja ensimmäisen sooloalbuminsa 1974. Hänen hitteihinsä lukeutuvat "Genova per noi", "Onda su onda" ja "Azzurro". Hän on säveltänyt kappaleita yhteistyössä sanoittajien, kuten Vito Pallavicinin, Giorgio Calabresen ja Giorgio Conten kanssa. Niitä ovat esittäneet Conten itsensä lisäksi muiden muassa Adriano Celentano, Caterina Caselli, Patty Pravo, Enzo Jannacci ja Bruno Lauzi. Conte teki soolourallaan läpimurron kolmannella albumilla Un gelato al limon (1979). Sitä seurasi muun muassa Paris Milonga (1981). Conte on Italian tasavallan ansioritarikunnan suurristin ritari ja Ordre des Arts et des Lettres'n ritari. == Lähteet == == Aiheesta muualla == Luokka:Italialaiset laulajat Luokka:Italialaiset lauluntekijät Luokka:Vuonna 1937 syntyneet Luokka:Elävät henkilöt
Sovajoki

Sovajoki () on joki Suomen Neuvostoliitolle luovuttamalla Sallan alueella. Joki laskee 6 kilometriä pitkästä Sovajärvestä Paanajärven länsipäähän. ==Lähteet== Luokka:Karjalan tasavallan joet Luokka:Paanajärven kansallispuisto Luokka:Louhen piiri Luokka:Sallan–Kuusamon alueen joet Luokka:Koutajoen vesistö
Boyce

Boyce on muun muassa seuraavien henkilöiden sukunimi: * Cameron Boyce (1999–2019), yhdysvaltalainen näyttelijä ja tanssija * Darryl Boyce (s. 1984), kanadalainen jääkiekkoilija * Emmerson Boyce (s. 1979), englantilais- barbadoslainen jalkapalloilija * Jeremy Boyce-Rotevall (s. 1993), ruotsalainen jääkiekkoilija * Joanna Mary Boyce (1831–1861), englantilainen taidemaalari * Philip Boyce (s. 1940), irlantilainen katolinen piispa * Walter Boyce (s. 1946), kanadalainen ralliautoilija * William Boyce (1711–1779), englantilainen säveltäjä ja urkuri.
Moran

Moran tai Morán on muun muassa seuraavien henkilöiden sukunimi: * Brad Moran (s. 1979), kanadalainen jääkiekkoilija * Caitlin Moran (s. 1975), brittiläinen kriitikko, kirjailija ja feministi * Crissy Moran (s. 1975), yhdysvaltalainen pornonäyttelijä * Dylan Moran (s. 1971), irlantilainen koomikko, käsikirjoittaja ja näyttelijä * Erin Moran (1960–2017), yhdysvaltalainen näyttelijä * George Moran, Bugs Moran (1893–1957), yhdysvaltalainen gangsteri ja kieltolain aikainen salakuljettaja * Jerry Moran (s. 1954), yhdysvaltalainen republikaanipoliitikko * Kevin Moran (s. 1956), irlantilainen jalkapalloilija * Miguel Angel Morán Aquino (s. 1955), elsalvadorilainen katolinen piispa * Paddy Moran (1877–1966), kanadalainen jääkiekkoilija * Pauline Moran (s. 1947), brittiläinen näyttelijä * Pedro Morán (s. 1990), paraguaylainen beachfutispelaaja * Peter Antony Moran (s. 1935), brittiläinen katolinen piispa * Robert Moran (s. 1937), yhdysvaltalainen säveltäjä * Tony Moran, yhdysvaltalainen miksaaja, tuottaja ja DJ. == Kuvitteellisia henkilöitä == * Summer Moran, Clive Cusslerin Dirk Pitt -kirjoissa
Hämeen nopein

Hämeen nopein on Kari Peitsamon Skootterin albumi vuodelta 1988. Albumin kaikki kappaleet ovat Kari Peitsamon säveltämiä ja sanoittamia. == Kappaleet == === A-puoli === # # # # # # === B-puoli === # # # # # == Lähteet == Luokka:Kari Peitsamon albumit Luokka:Vuoden 1988 albumit
Rankat ankat

Rankat ankat on Kari Peitsamon Skootterin albumi vuodelta 1989. Albumin kaikki kappaleet ovat Kari Peitsamon säveltämiä ja sanoittamia. == Kappaleet == === A-puoli === # # # # # # === B-puoli === # # # # # == Lähteet == Luokka:Kari Peitsamon albumit Luokka:Vuoden 1989 albumit
Hellsinkin’

Hellsinkin' on Kari Peitsamon Skootterin albumi vuodelta 1990. Albumin kaikki kappaleet ovat Kari Peitsamon säveltämiä ja sanoittamia. == Kappaleet == === A-puoli === # # # # # # === B-puoli === # # # # # # == Lähteet == Luokka:Kari Peitsamon albumit Luokka:Vuoden 1990 albumit Luokka:Kari Kalénin tuottamat albumit
Karl Vitalis Karnell

Karl Vitalis Karnell (1862–1921) oli ruotsalainen pappi, Karesuandon kirkkoherra vuosina 1901–1915. Hän oli samaan aikaan myös kansakouluntarkastaja vuosina 1904–1916 ja 1919–1921 sekä välillä paimentolaiskoulun tarkastaja 1916–1919. Hän oli aikanaan Ruotsin pohjoisten suomalaisten ja saamelaisten olojen tuntija.Otavan Iso tietosanakirja, Otava 1968, osa 4, p. 508 Karnell oli ensimmäinen saamelaiskoulujen tarkastaja, ja hän puolusti heidän erillisopetustaan, jotta omaleimaisuus säilyisi.Sten Henryson ja Johnn Flodin: Samernas skolgång till 1956, Forskningsarkibet vid Umeå universitet juni 1992, viitattu 1.2.2013 – Sivulla 42 tiivistelmä Karnellin toiminnasta ==Lähteet== Luokka:Ruotsalaiset papit Luokka:Ruotsalaiset virkamiehet Luokka:Vuonna 1862 syntyneet Luokka:Vuonna 1921 kuolleet
Damat Hasan pašša

Morali Damat Hasan paššamyös kirjoitusasussa Damad Hassan Pasha (n. 1658, ehkä 1655 Trípoli, Morea – 1713 Şanlıurfa, Anatolia, Turkki) oli Osmanien valtakunnan suurvisiiri 18. marraskuuta 1703 – 28. syyskuuta 1704.worldstatesmen.org: Turkey Viitattu 1.2.2013 Morali Hasan oli taustaltaan kreikkalaissukuinen. Hän kääntyi islamin uskoon jo nuorena. Hän toimi Osmanien hovin asemestarina ja yleni suurvisiiriksi 1704 seuraten venäläissyntyistä Kavanoz Ahmed paššaa. Hänen puolisonsa oli sulttaani Mehmed IV:n tytär Hatice Sultan. Avioituessaan hänen nimeensä liitettiin Damat, joka tarkoittaa sulttaanin vävyä. Damat Hasan tuki kapinallisia, jotka olivat suistaneet sulttaani Mustafa II:n vallasta elokuussa 1703 ja hillitsi vanhalle vallalle myötämielisen liikkeen johtohahmoja. == Lähteet == Luokka:Osmanien valtakunnan suurvisiirit Luokka:Paššat Luokka:1650-luvulla syntyneet Luokka:Vuonna 1713 kuolleet
Damat

thumb|200px|Amiraali Damat Halil Rifat pašša avioitui Mahmud II:n tyttären Saliha Sultanin kanssa 1834. Damat (, , "vävy") oli Osmanien valtakunnassa käytetty arvonimi sulttaanin sukuun ja hoviin avioliiton kautta liitetyille miehille. Arvonimi liitettiin kiinteästi entiseen nimeen samoin kuin herraa tai ylimystä tarkoittavat pašša ja agha. Käytäntö alkoi 1500-luvulla, kun sulttaanien tyttäriä alettiin naittamaan korkea-arvoisille virkamiehille ja sotilaille. Häät, joissa sulttaanin tytär naitettiin, olivat suuret ja ylelliset. Niitä pidettiin merkittävinä yläluokan sosiaalisina tapahtumina ja niistä kirjoitettiin tarkka kuvaus palatsin arkistoihin. Myös useat länsimaiset diplomaatit ja hovin vieraat ovat kuvanneet osmanien kuninkaallisia häämenoja loisteliaiksi. Damatin asemaan sisältyi etuja, kuten suuret myötäjäiset, jotka esimerkiksi Suleiman Suuren aikana olivat 100 000 dukaattia. Asemaan sisältyi myös merkittäviä velvoituksia ja haittoja, sillä yleensä kuninkaalliseksi vävyksi valittu joutui eroamaan aiemmista vaimoistaan, eikä voinut ottaa enää uutta vaimoa kuninkaallisen puolison elinaikana. Osmaniprinsessat olivat usein vaateliaita ja monien Damatien kerrotaan valittaneen joutuneensa vaimojensa orjiksi avioliiton aikana. Osmanihovi pyrki myös rajoittamaan avioliiton mukanaan tuomaa vaikutusvaltaa ja Damatit lähetettiin usein provinsseihin kuvernööreiksi, jotta heillä ei olisi ollut päätösvaltaa kuninkaallisen neuvoston ja hovin asioissa. Aluksi avioliitosta syntyneiltä poikalapsilta kiellettiin julkiset virat näiden tultua aikuisiksi, mutta myöhemmin poikalapset jouduttiin yleensä luovuttamaan pois heti syntymän jälkeen, kun vain tyttäret saatiin pitää. Osa osmanien valtakunnan suurvisiireistä naivat sulttaanin tyttären ja saivat lisänimen Damat. Heihin lukeutuivat esimerkiksi: * Damat Rüstem pašša, suurvisiirinä 1544–1553, 1555–1561 * Damat Hasan pašša, 1703–1704 * Çorlulu Damat Ali pašša, 1706–1710 * Nevşehirli Damat İbrahim pašša, 1718–1730 * Damat Ferid pašša, 1919–1920 ==Lähteet== == Aiheesta muualla == Luokka:Osmanien valtakunta Luokka:Arvonimet Luokka:Turkin historia
Kadmiumkloridi

Kadmiumkloridi (CdCl2) on kadmium- ja kloridi-ionien muodostama epäorgaaninen ioniyhdiste. Yhdistettä käytetään muun muassa muiden kadmiumyhdisteiden valmistukseen. ==Ominaisuudet== Kadmiumkloridi on huoneenlämpötilassa valkoista tai väritöntä kiteistä ainetta. Yhdiste liukenee hyvin veteen ja lisäksi etanoliin ja asetoniin. Kidevedettömän kadmiumkloridin lisäksi siitä tunnetaan useita kidevedellisiä muotoja, esimerkiksi monohydraatti (CdCl2·H2O), dihydraatti (CdCl2·2H2O), hemipentahydraatti (CdCl2·2,5H2O), tetrahydraatti (CdCl2·4H2O) ja pentahydraatti (CdCl2·5H2O).Norman Herron: Cadmium Compounds, Kirk-Othmer Encyclopedia of Chemical Technology, John Wiley & Sons, New York, 2003. Viitattu 01.02.2013Karl-Heinz Schulte-Schrepping & Magnus Piscator: Cadmium and Cadmium Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 01.02.2013 Kadmiumkloridin kiderakenne on kerroksittainen. Kadmiumkloridin kiderakenne on kuutiollinen tiivispakkaus ja kadmiumkationit sijaitsevat oktaedrisissä aukoissa kloridi-ionien muodostamien kerrosten välissä. ==Valmistus ja käyttö== Kidevedetöntä kadmiumkloridia voidaan valmistaa sulan kadmiummetallin ja kloorin välisellä reaktiolla 600 °C:n lämpötilassa tai kuivan vetykloridikaasun ja kadmiummetallin välisellä reaktiolla. Muita tapoja valmistaa yhdistettä ovat kadmiumoksidin, kadmiumhydroksidin tai kadmiumkarbonaatin liuotus laimeaan suolahappoon ja veden haihduttaminen pois. :Cd + Cl2 → CdCl2 :Cd + 2 HCl → CdCl2 \+ H2 :CdO + 2 HCl → CdCl2 \+ H2O Kadmiumkloridin liuoksia käytetään metallien sähkökemialliseen päällystämiseen. Muita käyttökohteita ovat kadmiumia sisältävien väriaineiden valmistus, apuaineena valokuvauksessa ja laboratorioreagenssina, voiteluaineena, erikoispeilien valmistukseen ja muiden kadmiumyhdisteiden tuotantoon. Kadmiumkloridin käyttö sovelluksissa on vähentynyt. ==Turvallisuus== Kadmiumkloridi ärsyttää hengitysteitä aiheuttaen yskää ja hengenahdistusta. Se ärsyttää myös ihoa ja silmiä aiheuttaen punoitusta ja kirvelyä. Kadmiumkloridin on todettu olevan karsinogeeninen yhdiste.. Viitattu 01.02.2013 ==Lähteet== Luokka:Kloridit Luokka:Kadmiumyhdisteet
Timir Pinegin

Timir Aleksejevitš Pinegin (; 12. kesäkuuta 1927 Moskova – 31. tammikuuta 2013) oli Neuvostoliittoa edustanut purjehtija. Hän sai Neuvostoliiton ansioituneen valmentajan arvonimen.Timir Pinegin Bio, Stats, and Results | Olympics at Sports-Reference.com Interfax.ru: Скончался олимпийский чемпион по парусному спорту Тимир Пинегин Pinegin kilpaili viisissä perättäisissä kesäolympialaisissa vuosina 1956–1972. Vuoden 1960 kesäolympialaisissa Roomassa hän voitti kultaa star-luokassa Tornadolla. == Lähteet == Luokka:Neuvostoliittolaiset olympiavoittajat Luokka:Vuonna 1927 syntyneet Luokka:Vuonna 2013 kuolleet Luokka:Neuvostoliittolaiset kilpapurjehtijat
Love Connection

Love Connection oli vuonna 2013 toteutettu suomalainen tositelevisio-ohjelma, jossa Yhdysvalloissa asuvat suomensukuiset poikamiehet etsivät rakkautta ja juuriaan Suomesta. Ohjelma oli kuvattu osittain Yhdysvalloissa ja osittain Suomessa. Ohjelmassa oli alkuvaiheessa mukana viisi miestä, joista kolme eniten yhteydenottoja saanutta valittiin lopulliseen ohjelmaan. Kesällä 2013 miehet saapuivat Suomeen tapaamaan morsianehdokkaita. Juontajana ja henkilökohtaisena avustana poikamiehille toimi Nuutti Takkinen.Nuutti Takkinen on Amerikan sulhojen ystävä 12-osainen ohjelma alkoi Yle TV2:ssa 21. lokakuuta 2013. == Ensimmäinen tuotantokausi == === Henkilöt === Nimi Ikä Asuinpaikka Matti 26 New Jersey Adam 22 Oregon Henri 46 Kalifornia Markus 25 Kalifornia Jesse 28 Florida === Jaksot === Jakso Nimi Ensiesitys 1\. Rakkauden kaipuu 21. lokakuuta 2013 2\. Juhannushumua 28. lokakuuta 2013 3\. Joukkotreffit 4. marraskuuta 2013 4\. Sukulaisten syyniin 11. marraskuuta 2013 5\. Tunteet pelissä 18. marraskuuta 2013 6\. Riitasointuja 25. marraskuuta 2013 7\. Ensiapua ja ihastusta 2. joulukuuta 2013 8\. Sydän sykkyrällä 9. joulukuuta 2013 9\. Amerikkaan? 16. joulukuuta 2013 10\. Yllätysvieras 23. joulukuuta 2013 11\. Rakkauden vuoristorata 30. joulukuuta 2013 12\. Löytyykö rakkaus? 6. tammikuuta 2014 == Lähteet == == Aiheesta muualla == * Love Connection Ylen sivuilla * Love Connection Facebook-sivut Luokka:2010-luvun suomalaiset tositelevisiosarjat Luokka:Yle TV2:n televisio-ohjelmat
Liukuvärjäys

Liukuvärjäys on kankaan asteittain tummenevaa ja vaalenevaa värjäystä. ==Aiheesta muualla== *Liukuvärillä elämää kankaaseen. Esimerkki liukuvärjätystä matonkuteesta tehdystä korusta Yle Olotilan Nappituntumaa- blogissa. * How to Do Ombre or Gradient Tie Dyeing Howcast Luokka:Värjäys
Huell Howser

Huell Burnley Howser (18. lokakuuta 1945 Gallatin, Tennessee - 7\. tammikuuta 2013 Palm Springs, Kalifornia) oli yhdysvaltalainen televisiojuontaja. Hänen tunnetuin ohjelmansa oli KCET:n esittämä, Kaliforniassa sijaitsevia kohteita esittelevä matkailuohjelma California's Gold. Ohjelmaa tehtiin 18 tuotantokauden ja 443 jakson verran vuoteen 2012 asti. ==Lähteet== ==Aiheesta muualla== * * Luokka:Vuonna 1945 syntyneet Luokka:Vuonna 2013 kuolleet Luokka:Yhdysvaltalaiset juontajat
VueScan

VueScan on kuvaskannaus ja tekstintunnistusohjelma tietokoneille, jota on kehitellyt Ed Hamrick vuodesta 1998. Se mahdollistaa käyttäjää asettamaan ja hienosäätämään skannausjuovia. VueScania myydään yhtenä ladattavana tiedostona kahdella erilaisella lisenssillä (Standard ja Professional). Lisenssikoodi määrittää mikä versio on käytössä. Ilman lisenssiä ohjelma pyörii demomoodissa. Demomoodi on identtinen Professional-lisenssin kanssa lukuun ottamatta dollarikuvioisia vesileimoja sekä tallennetuissa että tulostetuissa kuvissa. Oletuksena VueScan tukee vain englanninkielisiä dokumentteja. Siitä huolimatta 32 lisäkielipakettia on ladattavissa sen verkkosivuilla. Syyskuussa 2011 Ed Hamrick oli "myynyt 3 miljoonan dollarin edestä vuotta kohden lisenssejä". ==Katso myös== * Image Capture * SilverFast * Scanner Access Now Easy ==Lähteet== Luokka:Windows-ohjelmat Luokka:Mac OS -ohjelmat Luokka:Tekstintunnistus
Nationalligaen

Nationalligaen () on amerikkalaisen jalkapallon korkein sarjataso Tanskassa. Sarjaa on pelattu vuodesta 1988 lähtien, ja sarjan mestaruusottelua on kutsuttu vuodesta 1989 nimellä Mermaid Bowl. == Joukkueet kaudella 2023 == Seuraavat joukkueet osallistuivat sarjaan kaudella 2023: * Aalborg 89ers, Aalborg * Aarhus Tigers, Aarhus * Copenhagen Towers, Kööpenhamina * Søllerød Gold Diggers, Rudersdal * Triangle Razorbacks, Vejle ==Mestarit== Seuraavat joukkueet ovat voittaneet Merenneito-maljan: * 1988: Copenhagen Vikings * 1989: Copenhagen Vikings * 1990: Herning Hawks * 1991: Aarhus Tigers * 1992: Copenhagen Towers * 1993: Copenhagen Towers * 1994: Copenhagen Towers * 1995: Copenhagen Towers * 1996: Roskilde Kings * 1997: Roskilde Kings * 1998: Aarhus Tigers * 1999: Aarhus Tigers * 2000: Aarhus Tigers * 2001: Roskilde Kings * 2002: Avedøre Monarchs * 2003: Avedøre Monarchs * 2004: Avedøre Monarchs * 2005: Roskilde Kings * 2006: Triangle Razorbacks * 2007: Triangle Razorbacks * 2008: Søllerød Gold Diggers * 2009: Søllerød Gold Diggers * 2010: Triangle Razorbacks * 2011: Triangle Razorbacks * 2012: Triangle Razorbacks * 2013: Copenhagen Towers * 2014: Copenhagen Towers * 2015: Triangle Razorbacks * 2016: Triangle Razorbacks * 2017: Copenhagen Towers * 2018: Copenhagen Towers * 2019: Triangle Razorbacks * 2020: Ei pelattu * 2021: Copenhagen Towers * 2022: Copenhagen Towers * 2023: Copenhagen Towers ==Lähteet== Luokka:Amerikkalaisen jalkapallon sarjat Luokka:Tanskan palloilusarjat
Nina Halme

Nina Halme (s. 25. tammikuuta 1990 Kouvola) on suomalainen uransa lopettanut alppihiihtäjä. Hän edusti Kouvolan Hiihtoseuraa ja hänen valmentajanaan toimi Kari Halme. Halme on saavuttanut urallaan viisi yleisen sarjan Suomen mestaruutta syöksylaskussa, supersuurpujottelussa sekä suurpujottelussa. Vuonna 2012 Halme katkaisi Tanja Poutiaisen yhdeksän vuoden kultamitaliputken suurpujottelussa voittamalla hänet Levillä järjestetyissä alppihiihdon SM- kilpailuissa 0,33 sekunnilla. Alppihiihdon maailmancupissa Halme kilpaili ensimmäisen kerran tammikuussa 2013 Slovenian Mariborin suurpujottelukilpailussa, jossa hän laski maaliin, mutta ei selviytynyt toiselle kierrokselle. Halme on sijoittunut eurooppacupin vauhtilajeissa kaikkien aikojen parhaana suomalaisena naislaskijana sijoille 13 ja 20 syöksylaskussa Sveitsin St. Moritzissa vuonna 2013. Hän on sijoittunut eurooppacupin osakilpailuissa kuusi kertaa kahdenkymmenen parhaan joukkoon. Halme osallistui vuonna 2013 Itävallassa Schladmingin MM-kilpailuihin suurpujottelussa sijoittuen 38:nneksi. Halme edusti Suomea FISU:n talviuniversiadeissa kolme kertaa: 2011 Turkin Erzurumissa, 2013 Italian Trentinossa ja 2015 Espanjan Granadassa, joista viimeisessä hän toimi avajaisissa Suomen joukkueen lipunkantajana. Halme osallistui myös nuorten MM-kilpailuihin Ranskan Chamonixissa vuonna 2010. Halme on kokenut urallaan kolme isoa loukkaantumista. Vasen jalka on murtunut kahdesti harjoitusolosuhteissa vuosina 2003 ja 2008. Oikean polven eturistiside katkesi syöksylaskun Suomen mestaruuskilpailuissa Åressa vuonna 2013. Halme on harjoitellut lajia kansainvälissä seurassa. Hän laski kausina 2013-2014 ja 2014-2015 Norjan naisten A-maajoukkueen ryhmässä ja kaudella 2015-2016 Puolan naisten A-maajoukkueen ryhmässä. Halme on startannut urallaan yli 400 Kansainvälisen hiihtoliiton eli FIS:n alaista kilpailua kaikissa alppihiihdon lajeissa saavuttaen 20 voittoa ja 50 palkintokorokesijaa. Halme lopetti urheilu-uransa keväällä 2015. Halme valmistui ylioppilaaksi Nilsiän alppilukiosta vuonna 2010 ja jatkoi tämän jälkeen opiskelua Aalto Yliopistossa Espoossa. == Lähteet == == Aiheesta muualla == *Nina Halmeen kotisivut Luokka:Suomalaiset alppihiihtäjät Luokka:Vuonna 1990 syntyneet Luokka:Elävät henkilöt
Romodanovo

Romodanovo (, mokšaksi ? , ersäksi ?) on Romodanovon kunnallispiirin hallintokeskuksena toimiva kaupunkityyppinen taajama Mordvan tasavallan keskiosassa Venäjällä. Taajama sijaitsee maanteitse 30 kilometriä Mordvan pääkaupungista Saranskista pohjoiseen. Taajamassa asui vuoden 2010 väestönlaskennan mukaan 9 410 henkeä ja koko Romodanovo kunnallispiirissä oli 20 702 asukasta. Romodanovo (aseman nimi: Krasnyi uzel) on merkittävä rautateiden risteyspaikkakunta. Sinne johtaa kolme ratayhteyttä: * etelästä saapuva Venäjän rautateiden Kuibyševin rautateiden Ruzajevka–Saransk–Romodanovo (Kr. Uzel) * Romodanovosta koilliseen kohti Kazania vievä rata (Gorkin rautatiet) ja * pohjoiseen jatkava rata Romodanovo–Arzamas I–Nižni Novgorod (Gorkin rautatiet) ==Lähteet== ==Aiheesta muualla== * O Mordovi - Romodanovski raion (e-mordovia.ru) * Romodanovski raion (narod.ru) * Obštšaja harakteristika Romodanovskogo raiona (mrsu.ru) * Krasnyi uzel (kod 24700) - asema kartalla (gdevagon.ru) Luokka:Mordvan kaupunkityyppiset taajamat
Kavanoz Ahmed pašša

Sührablı Kavanoz Nişancı Ahmet pašša (Trabzon – 1705 Lepanto) oli Osmanien valtakunnan suurvisiiri 22. elokuuta 1703 – 17. marraskuuta 1704worldstatesmen.org: Turkey Viitattu 1.2.2013 sulttaani Ahmed III:n valtakauden aikana. Kavanoz Ahmed oli taustaltaan venäläinen. Hän oli lyhyt ja tukeva ja sai siksi lisänimen Kavanoz, joka tarkoittaa purkkia. Hän yleni sulttaani Mustafa II:n aikana visiiriksi hän toimi Sidonin kuvernöörinä. 1703 hän oli Istanbulissa, jossa nousi suuri kapina, jonka yhteydessä Mustafa suistettiin valtaistuimeltaan. Kapinalliset nimittivät Kavanoz Ahmedin suurvisiiriksi. Hän toimi tehtävässä vain 88 päivää, ja sen jälkeen hänen tilalleen tuli Damat Hasan pašša. Osmanihallinnolle tyypilliseen tapaan entinen suurvisiiri karkotettiin Istanbulista. Kavanoz Ahmed pašša siirrettiin Lepantoon, jonka visiiriksi hänet nimitettiin. Hän kuoli tässä tehtävässä vuonna 1705. ==Lähteet== Luokka:Osmanien valtakunnan suurvisiirit Luokka:Paššat Luokka:Syntymävuosi tuntematon Luokka:Vuonna 1705 kuolleet
Caroline von Braunschweig

Caroline Amalie Elisabeth von Braunschweig-Wolfenbüttel eli Karoliina (1768–1821) oli Englannin kuninkaan Yrjö IV:n puoliso. Hänen isänsä oli Braunschweigin herttua Kaarle Vilhelm Ferdinand ja äitinsä Augusta von Hannover. Caroline avioitui vuonna 1795 Yrjö IV:n kanssa, joka kuitenkin hylkäsi hänet vuoden kuluttua. Heille syntyi sinä aikana tytär Charlotte Augusta, joka kuoli vuonna 1817 synnyttäessään omaa lastaan. Brunswick Prinssi halusi avioeron, mutta Caroline suostui vain muuttamaan erilleen. Caroline muutti vuonna 1795 Italiaan, mutta kun Yrjöstä oli tullut kuningas, Caroline palasi vuonna 1820 Englantiin saadakseen kuningattaren oikeudet.Otavan Iso tietosanakirja, Otava 1968, osa 4, p. 509 Häntä ei kuitenkaan päästetty kruunajaisiin, ja hän kuoli kuukautta myöhemmin. ==Lähteet== == Aiheesta muualla == Luokka:Englannin kuninkaalliset Luokka:Vuonna 1768 syntyneet Luokka:Vuonna 1821 kuolleet
Loistokerttuli

Loistokerttuli (Setophaga ruticilla) on kerttulien heimoon kuuluva varpuslintu. ==Levinneisyys== Loistokerttuleita pesii Kanadassa ja Yhdysvalloissa. Talvehtimisalueet sijaitsevat Väli-Amerikassa ja Etelä- Amerikan pohjoisosissa. Euroopassa laji on hyvin harvinainen harhailija, jota tavataan lähinnä lokakuussa. ==Lähteet== Luokka:Loistokerttulit
Kazakstan (konserttitalo)

Keskuskonserttitalo Kazakstan (, ) on konserttitalo, joka sijaitsee Kazakstanin pääkaupungissa Astanassa. Rakennuksen on suunnitellut italialainen arkkitehti Manfredi Nicoletti. Rakennus maksoi noin 120 miljoonaa euroa. Rakennuksessa on kolme eri konserttisalia ja lisäksi ravintoloita, kauppoja ja baareja. Suurimpaan saliin mahtuu 3 500 ihmistä, pienempiin 400 ja 200. Rakennus vihittiin käyttöön 15. joulukuuta 2009 ja avattiin seuraavana päivänä joka on Kazakstanin itsenäisyyspäivä. Rakennuksen vihki Kazakstanin presidentti Nursultan Nazarbajev. == Lähteet == == Aiheesta muualla == * * * Luokka:Konserttitalot Luokka:Astanan rakennukset ja rakennelmat
Anitra Karsten

Anitra Linnéa Christina Karsten (11. joulukuuta 1902 Turku – 29. lokakuuta 1988) oli suomalainen psykologi. Hän oli Helsingin Svenska handelshögskolanin psykologian dosentti 1951–1960 ja saksalaisen Erlangenin yliopiston professori vuodesta 1960. Hänen erikoisalansa oli työn psykologia.Otavan Iso tietosanakirja, Otava 1968, osa 4, p. 519 Frankfurtin yliopisto myönsi hänelle professorin arvonimenTiedenaisia, Akka-info. Hänen saksankielisen väitöskirjansa (1928) nimi on Psychische Sättigung. Karsten opiskeli muun muassa Edvard Westermarckin ja Kurt Lewinin oppilaana. Hän väitteli tohtoriksi vuonna 1928 ja työskenteli sitten jonkin aikaa psykologisen laboratorion johtajana Tšekkoslovakian Ústíssa, kunnes perusti oman mainontaa tutkivan psykologisen tutkimuslaitoksen. Vuosina 1936–1939 hän hoiti psykologian dosentuuria berliiniläisessä mainosalan korkeakoulussa. Toisen maailmansodan alussa Karsten palasi Suomeen ja toimi Svenska Hankenin myynti- ja mainosopin opettajana vuoteen 1951 saakka. Koska ei saanut Suomen miehisessä yliopistomaailmassa virkoja, hän lähti vuonna 1949 joksikin aikaa Yhdysvaltoihin tutkijaksi Kurt Lewinin sinne perustamaan Michiganin yliopiston sosiaalitieteiden instituuttiin. Dosentti Karstenille ei tarjottu Hankenilla vuodesta 1944/45 olemassa ollutta Krogius-professuuria, vaikka professuurin haltijaksi 1956 (tai 1955) nimitettiinkin tutkijaprofiililtansa hyvin Karstenin kaltainen mies, Olof Henell, joka myöskin oli kuluttajakäyttäytymisen ja mainonnan asiantuntija. Henellin viranhoidosta lukien Krogius-professuuri toimi (kuluttaja)markkinoinnin oppituolina, vaikka se olikin lahjoitettu jakelutoimintaan ja ulkomaankauppaan orientoituvaksi professuuriksi liiketaloustieteen sisälle. 1980-luvulle saakka, Suomessa oli korkeakoulujen vaikea löytää tieteellisesti päteviä henkilöitä markkinoinnin virkoihin. Silti Karstenille, myynninedistämisen ja mainonnan tutkimuksen kautta alalle pätevälle naiselle, ei huomattu tarjota virkaa, vaikka liiketaloustiede jopa epätoivoisesti kaipasi markkinoinnin osaajia korkeakouluopettajiksi. 1950-luvulla Anitra Karsten opetti Svenska medborgarhögskolanissa ja palasi vielä 58-vuotiaana 1960-luvun alussa Saksaan, jossa hän toimi alkuun Erlangenin yliopistossa ja sitten Johann Wolfgang Goethe -yliopistossa Frankfurt am Mainissa. Frankfurtissa hän oli mukana luomassa yliopistoon eläkeläisille tarkoitettua ”kolmannen iän” opetusohjelmaa. Vuodesta 1959 Anitra Karsten oli myös Helsingin yliopiston maatalous-metsätieteellisen tiedekunnan Kuluttajapsykologian dosentti. Erityisesti 1940- ja 1950-luvulla Karsten julkaisi monia tutkimuksia markkinointipsykologiasta sekä lapsuus- ja vanhuusiän psykologiasta. ==Lähteet== ==Aiheesta muualla== *Anna-Liisa Sysiharju: ”Anitra Karsten 11.12.1902–29.10.1988”. Psykologia 24(1989):1, s. 46–47 Luokka:Suomalaiset psykologit Luokka:Suomalaiset professorin arvonimen saaneet Luokka:Vuonna 1902 syntyneet Luokka:Vuonna 1988 kuolleet
Vr2

Vr2 (D1 ennen vuotta 1942) oli suomalainen raskas järjestelyhöyryveturi. Veturin kutsumanimi oli Ankka, ja sen pyörästöjärjestys oli C1’t. Veturit valmistettiin vuosina 1930–1931, ja ne olivat Valtionrautateiden käytössä vuoteen 1975. Vr2-veturi suunniteltiin Vr1-veturin pohjalta. Vr2-veturista tehtiin suurempi ja sen vesi- ja polttoainesäiliöistä tilavampia. Lisäksi kuljettajan hytin alle sijoitettiin juoksuakseli, joka paransi veturin kulkuominaisuuksia. Vetureita tilattiin Tampellalta 16 kappaletta. Ne valmistettiin vuosina 1930–1931 ja saivat numerot 950–965. Vetureita tilattiin Tampellalta 12 kappaletta lisää vuonna 1943, mutta sodan takia niitä ei voitu toimittaa, ja tilaus peruttiin 1946. Vetureita käytettiin ratapihoilla vaihtotyössä 1970-luvulle. Ensimmäiset veturit otettiin pois käytöstä vuonna 1970 ja viimeiset vuonna 1975. Vr2-vetureita on jäljellä viisi. Jyväskylän rautatieasemalla on numero 961, Joensuussa numero 950, Tuurissa numero 951 ja Haapamäellä numero 953. Numero 964 on Veturimuseossa Akaan Toijalassa. == Lähteet == == Aiheesta muualla == * Vaunut.org-sivuston kuvia Vr2-vetureista Luokka:Museorautatiekalusto Luokka:Suomalaiset höyryveturit
Olav Christopher Jenssen

thumb|300px|Olav Christopher Jenssenin teos Another Thinking Bell vuodelta 2006 Halmstadin kaupunginkirjastossa Ruotsissa. Olav Christopher Jenssen (s. 2. huhtikuuta 1954 Sortland, Norja) on norjalainen kuvataiteilija ja entinen jalkapalloilija. Hän on opiskellut Statens håndverks- og kunstindustriskolessa ja Statens kunstakademissa Oslossa.Store Norske Leksikon: Olav Christopher Jenssen Viitattu 1.2.2013. == Taiteilijana == Jensseniä pidetään yhtenä nykyajan tunnetuimmista norjalaisista taiteilijoista, joka on tehnyt myös merkittävän kansainvälisen uran. Hän on opiskellut ja työskennellyt Berliinissä. Hän toimi maalaustaiteen professorina vuosina 1996–2003 Hochschule für Bildende Künstessä Hampurissa ja vuodesta 2007 Braunschweigin Hochschule für Bildende Künstessä. Vuonna 1992 hänet valittiin mukaan Documenta-näyttelyyn Kasselissa Saksassa ja se toimi hänen kansainvälisenä läpimurtonaan. Maalaussarja Lack of Memory (1992) valittiin yhdeksi Morgenbladetin 12 tärkeimmästä taideteoksesta. Jenssen on tehnyt itsensä tunnetuksi ensisijaisesti maalarina ja abstraktin maalaustaiteen uudistajana, mutta tekee myös esimerkiksi piirustuksia ja grafiikkaa. Jenssen on saanut useita palkintoja, esimerkiksi ruotsalaisen Prinssi Eugenin mitalin sekä saksalaiset Willy Brandt-Preisin ja Henrik Steffens-Preisin. Hän oli virallinen Bergenin festivaalien taiteilija vuonna 2000. ==Urheilu-ura== Jenssen pelasi huippujalkapalloa FK Lynissä ja Lillestrøm SK:ssä 1970-luvulla. Lupaava ura mäkihyppääjänä ja jalkapalloilijana keskeytyi taideopintojen aloittamiseen. ==Yksityiselämä== Jenssenin isä oli kirjakauppias Gunnar Jenssen ja äiti Yvonne Aarestrup. Hän syntyi Vesterålenissä, mutta kasvoi Oslon ulkopuolella Rælingenissä. Hän on ollut vuodesta 1983 asti naimisissa Angela Messedatin kanssa. == Lähteet == ==Aiheesta muualla== *Artfacts.net *Galleri Riis, Jenssenin galleria * NRK: Abstrakt natur * Kiasma-lehti: Olav Christopher Jenssenin teosten nimet syntyvät maalatessa (pdf) * Olav Christopher Jenssenin teokset Kiasman kokoelmissa Luokka:Norjalaiset taiteilijat Luokka:Norjalaiset jalkapalloilijat Luokka:Vuonna 1954 syntyneet Luokka:Elävät henkilöt
Mirosław Bałka

Mirosław Bałka (s. 1958 Varsova, Puola) on puolalainen taiteilija. Hän valmistui vuonna 1985 Varsovan Taideakatemiasta. Hän asuu ja työskentelee Otwockissa ja Varsovassa. Hän johtaa Spatial Activities -studiota Poznanin Taideakatemian yhteydessä. == Taide ja teokset == Balkan taiteen lähtökohta on ihminen ja ihmisen mitat. Hän hahmottaa tilaa omalla kehollaan: useiden teosten lähtökohtana ovat taiteilijan kehon ja sen ulottuvuuksien mitat. Tällaisten teosten nimi ja mitat ovat sama asia, esimerkiksi Nykytaiteen Museo Kiasman kokoelmiin kuluva teos vuodelta 1994 on nimeltään 250x380x0,3, 2x(190x60x59) ja sisältää nimessä mainitun kokoiset osat (yksi iso ja kaksi pientä, mitat ovat senttimetrejä). Teosten materiaalit ovat usein peräisin taiteilijan omasta elämästä. Kiasman teoksessa käytetty tuhka on taiteilijan uunista, linoleumi lapsuuden kotitalosta.Tosi kyseessä, Kiasman näyttelyluettelo. Monet Balkan teokset liittyvät historian traagisiin tapahtumiin tai hiljaisiin draamoihin. Hänen teoksissaan ja niiden materiaaleissa – tuhka, saippua, ruostunut teräs... – on nähty viitteitä juutalaisvainoihin; myös Tate Modernin How it is -teoksen mustaa tilaa on tulkittu viitteenä junavaunujen pimeyteen ja määränpään lopullisuuteen. Balkan uudemmat videoteokset on kuvattu keskitysleirien paikoilta: vaatimaton maisema ei itsessään paljasta mitään, vain näihin paikkoihin viittaavat teosnimet ja katsojan tieto niiden historiasta tuo teoksiin ankean sisällön. Kuolema on ollut läsnä Balkan elämässä epäsuorasti lapsuudesta lähtien. Isä oli hautakiviveistäjä ja Balka varttui ja asuu edelleen Treblinkan lähellä. Vaikka hän on syntynyt sodan jälkeen, oli Puolan juutalaisten kohtalo läsnä hänen nuoruudessaan. Siitä ei kuitenkaan avoimesti puhuttu, mutta historian muisti oli läsnä epäsuorasti. === Suomessa === Balkan teoksia on nähty Suomessa Borealis V -näyttelyssä Porin taidemuseossa vuonna 1991 ja Ars 95 -näyttelyssä, johon Balka toi veistoksia nimeltään ja mitoiltaan 200x74x56. Niiden sisään mahtui seisomaan, ikään kuin pieneen koppiin tai kuoren sisään. Tämä sisätila oli lämmitetty 37-asteiseksi, ruumiinlämpöiseksi. Vuonna 2013 Balka toteutti Helsingissä Ihme-teoksen Signaalit, joka perustui lippuviittomiin. Teos toteutettiin yhdessä kaupungin asukkaiden kanssa. Balkan teoksia on Kiasman kokoelmassa. ==Lähteet== * * ===Viitteet=== == Aiheesta muualla == * Video Balkan teoksen toteutuksesta (ei puhetta) * How It Is -näyttelystä tate.org-uk-sivustolla] * IHME productions Luokka:Puolalaiset taiteilijat Luokka:Vuonna 1958 syntyneet Luokka:Elävät henkilöt
Giovanni Anselmo

Giovanni Anselmo (5. elokuuta 1934 Borgofranco d'Ivrea, Torino, Italiahttps://books.google.fi/books?id=_MXDEAAAQBAJ&pg;=PT69&dq;=Giovanni+Anselmo+5+August+,+1934&hl;=en&newbks;=1&newbks;_redir=0&source;=gb_mobile_search&sa;=X&redir;_esc=y#v=onepage&q;=Giovanni%20Anselmo%205%20August%20%2C%201934&f;=false – 18. joulukuuta 2023https://www.ilgiornaledellarte.com/articoli/addio-a- giovanni-anselmo-l-artista-che-si-avventur-oltre-i-limiti-del- linguaggio/144373.html) oli italialainen taiteilija, jonka teokset edustavat Arte povera -liikettä.Valtion taidemuseon kokoelmat, viitattu 1.2.2013 ==Ura ja tyyli== Anselmo omistautui maalaustaiteelle vuosina 1954–1964, mutta hylkäsi sen 1965 keskittyäkseen työstämään veistoksellisia objekteja, joihin hän sai inspiraatiota luonnonilmiöiden vaikutuksista.Museum Madre , viitattu 1.2.2013 Anselmon varsinainen taiteilijanura käynnistyi Torinon Arte povera -liikkeessä, jonka kautta hän osallistui ryhmänäyttelyyn ensi kerran vuonna 1967. Vuodesta 1968 lähtien Anselmo piti myös soolonäyttelyitä. Sittemmin hänen töitään on ollut runsaasti esillä niin Yhdysvalloissa kuin Euroopassakin. Eräs Anselmon tunnetuimmista töistä on käsitteellinen valokuvateos Äärettömyyttä kohti heittäytynyt varjoni Strombolin huipulla auringon noustessa 16 elokuuta 1965, jota Anselmo luonnehtii seuraavasti: "Silloin ymmärsin olevani osallisena nopeuden, auringon ja avaruuden tapahtumassa... työni liittää meidät maailman energiaan... myös me olemme energiaa."Pagé, Suzanne 1985, 4. Giovanni Anselmo, Musée d'Art moderne de la Ville de Paris. Imp. Eurographic. Työssään Anselmo hyödyntää eri materiaalien fyysisiä ominaisuuksia ja niiden herättämiä vaikutelmia. Hän on suosinut luonnonmateriaaleja, kuten kiveä, puuta, rautaa ja erilaisia kasviperäisiä materiaaleja. Keskeisiä Anselmon taiteen teemoja ovat energia, avaruus, aika, valo sekä luonnonvoimat (painovoima, magnetismi ja aineen kuluminen).Article Larousse, viitattu 1.2.2013 Uudessa kontekstissa esitettävät materiaalit ja objektit vetoavat tunteiden sijaan ennen kaikkea käsitteellisiin ja yleisinhimillisiin kysymyksiin havainnosta ja kokemisesta.Moure, Gloria 1995, 23. "Giovanni Anselmo and the Global Landscape". Teoksessa Giovanni Anselmo, Spain: Xunta de Galicia. ss. 17-25. ==Teokset Suomessa== Kaksi Anselmon teoksista kuuluu Valtion taidemuseon kokoelmiin. Kiasman Kouri-kokoelmista löytyvät graniittikimpaleista koostuva Nimetön (1989) sekä veistos Ultramariini (1984). ==Palkinnot== Vuonna 1990 Anselmolle myönnettiin Leone d'oro -palkinto maalauksesta 44. Venetsian biennaalissa. ==Lähteet== ==Aiheesta muualla== * Giovanni Anselmon teokset Nykytaiteen museo Kiasman kokoelmissa Luokka:Italialaiset kuvataiteilijat Luokka:Vuonna 1934 syntyneet Luokka:Vuonna 2023 kuolleet
Grönlund–Nisunen

thumb|Grönlund-Nisusen teos Light Weave, 2016 Keilaniemen metroasemalla. Grönlund–Nisunen on Tommi Grönlundin (s. 1967) ja Petteri Nisusen (s. 1962) muodostama taiteilijapari. Heidän yhteiset teoksensa ovat tieteen ja tekniikan estetiikasta ammentavia installaatioita. Grönlund ja Nisunen voittivat yhdessä Vuoden nuori taiteilija -palkinnon vuonna 1997. Sekä Grönlund että Nisunen ovat koulutukseltaan ja ammatiltaan arkkitehteja. Nisunen on toiminut vuodesta 2012 Aalto-yliopiston taiteiden ja suunnittelun korkeakoulun nykytaiteen Professor of Practice -tehtävässä. Grönlund omistaa Sähkö Recordings -levy-yhtiön. Kuvataiteilija ja tutkija Jyrki Siukonen on tulkinnut Grönlundin ja Nisusen yhteistuotantoa tieteen lainalaisuuksien esittämisen ja erityisesti suoran, kentän ja ympyrän käsitteiden kautta. Cristina Ricupero on korostanut taiteilijoiden 2000-luvun taitteen näyttelyn yhteydessä installaatioita koeasetelmina ja yrityksinä tuoda näkyviksi näkymättömiä ilmiöitä. Molemmat ovat tuoneet esiin myös sattumanvaraisuuden merkitystä taiteilijoiden teoksissa. == Esimerkkejä teoksista == Ultraääni-installaatiossa (1996) kaksi kaiutinta toistaa korkeaäänisiä siniaaltoja näyttelytilan vastakkaisista päistä. Toisen kaiuttimen äänenkorkeus vaihtelee siihen kytketyn Geigermittarin mittaustulosten mukaan tuottaen kahden äänen interferenssistä kolmannen äänen. Slidepipe-teos (2008) koostuu tilassa riippuvasta teräsputkesta. Sen läpi yleisö voi lähettää teräskuulia, jotka tuottavat ääntä. Myös teoksessa Steel Ball Installation | Wall Installation (1999) alumiinialtaaseen upotetut hienovaraisesti liikkuvat teräskuulat olivat äänilähteenä. === Julkisia teoksia === * Keilaniemen metroaseman laiturialueen katossa on valoputkista koostuva taideteos Light Weave (2016) * Lastensairaalassa * Triad (2021) valotaideteos Kalasataman peruskoulussa == Palkintoja ja huomionosoituksia == * 1997 Vuoden nuori taiteilija * 2001 Opetusministeriön Suomi-palkinto * 2013 Maailman kulttuurineuvoston Leonardo da Vinci -taidepalkinto * 2021 valtion viisivuotinen taiteilijaprofessoriapuraha === Kirjallisuutta === * Heikkinen, Mikko, et al: Grönlund-Nisunen: Grey Area. Helsinki: Suomen Taideyhdistys, 2017. ISBN 978-952-68476-1-0 == Lähteet == == Aiheesta muualla == * Taiteilijaparin kotisivut * Unstable Matter * Petteri Nisunen kertoo installaatiosta Muuttumaton (2013) * Nisunen ja Grönlund kertovat työstään Luokka:Suomalaiset taiteilijaryhmät Luokka:Vuoden nuori taiteilija -palkinnon saajat Luokka:Elävät henkilöt